изработването и валидирането на типа возило, са изпълнили своите задължения и отговорности за осигуряване на съответствие със съществените изисквания на приложимата нормативна уредба, което позволява возилото, произведено в съответствие с разглеждания проект, да може да бъде пуснато на пазара и да може да се използва по безопасен начин в района на използване на този тип возило, в съответствие с условията за използване на возилото и с други ограничения, когато са приложими, които са специфицирани в разрешението за типа возило и се прилагат за всички возила, разрешени в съответствие с този тип;
 17)
 „съответната дата“ („relevant date“) означава 16 юни 2019 г., освен за държавите членки, които са уведомили Агенцията и Комисията в съответствие с член 57, параграф 2 от Директива (ЕС) 2016/797, че са удължили периода за транспониране на посочената директива, като в такъв случай съответната дата е 16 юни 2020 г.
 Член 3
 Отговорности на заявителя
 Заявителят подава своето заявление за искане на разрешение за тип возило и/или на разрешение за пускане на возило на пазара в съответствие с разпоредбите на настоящия регламент.
 Отговорност на заявителя е да осигури идентифициране и спазване на съответните изисквания на приложимата нормативна уредба при подаването на заявление за искане на разрешение за тип возило и/или на разрешение за пускане на возило на пазара.
 Член 4
 Отговорности на разрешаващия орган
 1. Разрешаващият орган издава разрешения за типове возила и/или разрешения за пускане на возила на пазара („разрешенията“) в съответствие с членове 21, 24 и 25 от Директива (ЕС) 2016/797 и с разпоредбите на настоящия регламент.
 2. За целите на издаването или отказването на разрешение, разрешаващият орган трябва:
 а)
 да координира възлагането на задачите на съответните участници в процеса и определянето на координационни договорки между тях;
 б)
 да извърши оценяване на досието към заявлението, така че да достигне до обоснована увереност, че типът возило и/или возилото съответства на приложимaтa нормативна уредба;
 в)
 да състави комплект, включващ евентуалната потвърдителна документация, резултатите от съответните оценки и документираните мотиви за своето решение да издаде или да откаже разрешение, в съответствие с настоящия регламент.
 3. В случай, че разрешаващият орган е Агенцията, тя трябва да координира дейностите на националните органи по безопасността за района на използване, свързан с разрешение за тип возило и/или разрешение за пускане на возило на пазара.
 4. При поискване от заявителя разрешаващият орган трябва да провежда предварителна процедура.
 5. Разрешаващият орган трябва да изпълнява задачите си по открит, недискриминационен и прозрачен начин, да си служи с професионална преценка, да е безпристрастен и с пропорционални реакции и да осигурява документирани мотиви за своето решение.
 6. Също така, разрешаващият орган трябва да въведе свои вътрешни разпоредби или процедури за управление на издаването на разрешения за тип возило и/или за пускане на возило на пазара. Тези разпоредби или процедури трябва да са съобразени със споразуменията по член 21, параграф 14 от Директива (ЕС) 2016/797 и в съответните случаи — с многостранните споразумения по член 21, параграф 15 от Директива (ЕС) 2016/797.
 7. В случаите, при които заявителят посочи в съответствие с член 5, параграф 2, че валидността на